Težak položaj veterana u Njujorku
Nekoliko javnih i privatnih organizacija zajednički pomaže američkim ratnim veteranima u Njujorku
Zvaničnici grada Njujorka kažu da u gradu ima oko dve hiljade američkih vojnih veterana koji su beskućnici. Neki veterani tvrde da ih možda ima čak dvostruko više. Njujorška Misija spasa nudi im kratkoročnu pomoć. Finansirana pretežno javnim poklonima, stotinu kreveta u misiji je svake noći popunjeno. Većina ljudi koji dolaze ovde su stariji muškarci bez porodice iz siromašnih sredina. Mnogi su služili u Vijetnamu i ratovima u Iraku i Avganistanu. Jedan od njih je Volter Hernandez, koji je u američkoj Armiji služio 24 godine. Hernandez se hrani u misiji i obično je živeo ovde pre nego što je pronašao drugi smeštaj. Osim što im daje hranu, misija obezbeđuje stanarima odeću, perionicu i kupatilo. Privatna organizacija pod nazivom Projekat „Džeriko“, odnosno Jerihon, obezbeđuje stalni smeštaj beskućnicima u Njujorku. U ovoj zgradi postoji 56 jedinica za muškarce i žene. Svaka ima kuhinju, spavaću i dnevnu sobu, plakare i kupatilo. Veteran iračkog rata Lari Fouler kaže da odlazak iz pribežišta za beskućnike predstavlja veliku promenu. Izvršna direktorka Projekta „Džeriko“, Tori Lajon, kaže da vojni veterani koji se vraćaju iz Iraka i Avganistana imaju posebne potrebe. „ Na praznom placu u mirnoj ulici u Bronksu, u toku je još jedan projekat. Zahvaljujući dotacijama federalne i njujorške državne vlade i privatnim bankama, organizacija „Bridž gardens“ planira da obezbedi 17 stambenih jedinica za veterane. Zaštitnici beskućnika kažu da su vojni veterani suočeni sa jedinstvenim, dugotrajnim opasnostima i da zajednice moraju hitno da preduzmu akciju.